Жалолиддин Қобилжоновнинг Интервьюлар олами ва таҳлилий мақолалар номли блоги\nКиритилган сана: 2020-04-03 11:27\nКарантин вақтида зерикмаслигингигз учун эътиборингизга Суперлига клубларининг футболчилари ва легионерлар билан интервьюлар тақдим этиб боришда давом этамиз. Бугунги суҳбатдошимиз “Андижон” клуби ярим ҳимоячиси, сардори Фарҳод Бекмуратов.\n– Ассалому алайкум! Фарҳод ака карантин қандай ўтмоқда?\n– Ва алайкум ассалом! Ҳаммаси режадагидек. Каратин даврида мураббийларимизнинг кўрсатмасига асосан белгилаб берилган машқларни бажариб, ўз спорт формамизни ушлаб туришга ҳаракат қиляпмиз.\n– Мавсум энди бошланганида яна тўхтади бу футболчининг жисмоний холатига қанчалик тасир қилади?\n– Тўғри ҳозир хамма уйда. Албатта тасир қилади, мураббийларимиз юкламалар ёзиб берган шуларни бажаряпмиз. Аммо, барибир жамоавий машғулот қилганга етмайди. Худо хоҳласа, бу кунлардан хам эсон омон ўтиб оламиз. Бу синовлар вақтинча эканлигини барчамиз тушуниб турибмиз. Яқин вақтлар ичида албатта пандемия бартараф этилади ва чемпионатимиз тикланиб, мухлисларни хурсанд қилишда давом этамиз.\n– "Андижон"ни мавсум аввалида бир нечта етакчи футболчилари жамоа молиявий қийинчиликка "ботиб" қолганини билиб тарк этишди, лекин сиз қолдингиз бунинг сабаби нимада?\n– Қолганимнинг сабаблари кўп. Биринчидан, вилоят ҳокимимиз Шухратбек Қушақбоевич Абдурахмоновга ваъда берганман қоламан деб, шунингдек клубимиз раҳбари ҳам қолишимни хоҳлади. Қолаверса, Хомяковга ҳам ўтган мавсум ўрталарида кейинги йил ҳам “бургутлар” сафида қоламан дегандим. “Андижон”нинг содиқ мухлислари учун ҳам жамоада қолдим. Бундай мухлислар Ўзбекистонда битта.\n– Жамоа жорий мавсум анча ёшарган таркиб билан мавсумни бошлади, сизнингча бу ёш таркиб билан қанчалик узоққа бориш мумкин?\n– Тўғри, Андреевич шундай таркиб қилишни хоҳлади. Кўп бор таъкидлаган эди: “Мени ёшлар билан ишлашга тажрибам бор, айтганларимни қилсанглар ҳаммаси яхши бўлади”, дерди. Насиб қилса узоқроққа боришга ҳаракат қиламиз ва клубимиз раҳбарлари, мухлисларимизни хурсанд қилишга ҳаракат қиламиз.\n– Ўз вақтида сизга хориж клубларидан ҳам таклифлар бўлганди, лекин кетмагандингиз "Андижон"да қолишингизни ким хоҳлаган?\n– Оила аъзоларим билан маслаҳатлашган ҳолда колишга қарор килгандим. Агар билсангиз, ўтган йили “Бухоро” билан ўйиндан 2 кун олдин ўғил фарзандлик бўлгандим. Гол ҳам ўриб, ўғлимга бағишлагандим. Шу ҳам четга кетмасликка сабаб бўлди. Насиб қилса кейинги йил хориж клубларида пайдо бўлишим мукин.\n– Агар сир бўлмаса, қайси чемпионат клубларидан таклифлар бўлганди?\n– Малайзия. Вьетнам. Тайиланд.\n– Мавсум аввалида Суперлиганинг бошқа жамоаларидан ҳам таклифлар бормиди?\n– Ҳа, таклифлар бор эди. Суперлиганинг 4та жамоасидан аниқ таклиф бор эди. Лекин мен вазиятни тўғри тушунтирдим. Фурсатдан фойдаланиб, мени ўз жамоасида кўрмоқчи бўлган мураббийларга миннатдорчилик билдираман.\n– Бир неча йил аввал "Локомотив"да ҳам ўйнаб қайтдингиз, "темирйўлчилар" сафида очилиб кетишингизга нима тўсқинлик қилди?\n– Биринчидан, Андрей Виталиевич Фёдоровга менга шундай имконият яритиб берганлиги учун катта раҳмат айтмоқчиман. Биласиз, таркиб кучли эди, тан оламан ракобатда ютқазганман.\n– “Бизда чекка қишлоқларда иқтидорли футболчилар жуда кўп, бироқ уларнинг ҳомийлари йўқ!” қабилидаги гаплар сўнгги йиллларда анча урчиб кетди. Булар қанчалик ҳақиқат?\n– Бу ҳақда аниқ бир нарса дейа олмайман. Ҳаммаси меҳнатга боғлиқ. Агар сиз бор вужудиз билан ҳаракат қилсангиз, албатта роҳатини оласиз. Айтишадику, меҳнатнинг таги роҳат деб.\n– Жамоага бир қанча легионерлар келиб қўшилди. Легионер махаллий футболчилардан бир бош устун бўлиши керак. Уларнинг устунликлари нимада?\n– Ҳа, гапингиз тўғри. Зозуля билан Литвяков жамоага эртароқ келишди ўртоқлик ўйинларида ҳам мураббийлар синаб кўришди, мақул келганлиги учун олиб қолишди. Кўриниб турибдики, 3та ўйиндан буён яхши ўйнашмоқда. Икки нафар нигериялик легионерлар чемпионат бошланишига 1 ҳафта колганда кўшилишди. Хали улар ҳам ўз ўйинлари билан мухлисларимизни хурсанд қилишади деган умитдаман.\n– Хомяковни кетишига молиявий қийинчилик сабаб булгани сир эмас, лекин ўтган йили хам жамоада молиявий ахвол қийин пайтда сабр килиб ишлаганди, унинг кетишига балки кимдир сабаб булгандир?\n– Тўғри, жамоада молиявий қийинчиликлар бор эди. Лекин, вилоятимиз ҳокими барчани 1 март кунига қадар тўлиқ ҳисоб-китоб қилди. Лекин шундан сўнг ҳам Хомяковнинг фикри ўзгармади. Балки, клуб раҳбарияти билан орада қандайдир келишмовчилик юзага келгандир, бунисидан хабарим йўқ.\n– Агар эсингизда бўлса, Андижон ҳокими томонидан футболчилар ҳақида билдирилган фикрлар видеоролиги кенг тарқалган эди. Ушбу ҳолатдан сўнг, футболчилар қандай аҳволга тушиб қолганди?\n– Ўша видеоролик нотўғри талқин қилнган эди, шу сабабли ўртада тушунмовчилик юзага келди.


“Андин сўнгра не бўладур?” – Davronbek's blog\nPosted on September 23, 2020 AuthorDavronbekLeave a comment\n1995 йилнинг кузлари. Ташқарида шамол гувиллар, осмонни булут қоплагани учун қоронғулик янада қўрқинчли кўринади. Хуфтон намозига эртароқ чиқсам, масжиддаги оқсоқоллар китоб ўқиттиришарди. Шу кеча “Ибодати Исломия”нинг “Қиёмат аломатлари” мавзусига келгандик. Ўқий бошладим. Аввал кичик аломатлари ҳақида сўз борди.\nЖамоат тинчгина тинглаб ўтирар, эски ўзбек арабий ёзувида бўлган бу китобни ўқиб бериш мен учун ҳам завқ, ҳам дарс эди. Катта аломатлар бошланди. Эски ўзбекчада ёзилган бу китоб Ислом фиқҳи, ақидаси ҳақидаги дастлабки маълумотларни берувчи савол-жавоб тарзидаги манба бўлиб, авваллари эски мактабларда ўқитилган. Қиёмат аломатлари “Андин сўнгра не бўладур?” сўроғи билан давом этарди.\nЖамоат жон қулоғи билан тинглар, ичкарида пашша учса билинарди. Ташқаридан эса гувиллаган шамол овози эшитиларди. Қиёмат олдидаги даҳшатлар қисми бошланган, оқсоқоллар бошларини сарак-сарак қиларди. Навбатдаги “Андин сўнгра не бўладур?” сўроғидан кейин чироқ ўчиб қолди.\nШунда муаззинимиз Ҳасанбой тоға шартта “Андин сўнгра свет ўчиб қолодур! Шамни ёқинглар!” деб ҳаммани қўрқув ичидан олиб чиққан эди.\nҲасанбой тоғани маҳалла аҳли яхши эслайди. Овози йўғон бўлгани учун азонни шу киши айтарди. Баъзида маҳалла тадбирлари ҳақида ҳам микрофонни ёқарди-да, “Аҳли маҳалла, фалон-фалон масалаларни ҳал қилгани масжидда йиғиляпмиз, келинглар” дея эълон берарди.\nЁш бола бўлсам ҳам, Ҳасанбой тоға мени маъракаларга олиб кетар, ўзининг олдидан жой берарди.\nЖаҳрмасжиднинг эски устунлари (масжидда ҳозир намоз ўқилмайди), имомимиз, “Устоди аввал”дан саводимни чиқарган Абдулҳай махсум, муаззин Мирзажон тоға; Ҳазрати Мулланинг аҳил жамоати (масжид ҳозирда пойабзал устахонасига айлантирилган); Қўрхона масжидининг нақшлари (масжид бузилиб, ўрнига чойхона тушган); бир куни шўхлик қилиб азонни эрта айтиб юбориб, ҳайдалишимизга бир баҳя қолган Хўжаэгиз бурилишидаги масжид (ҳозир нонвойхона, чойхона); Қозиён деворидаги ёзувлар (ҳозир намоз ўқилмайди), Девонбегида “шайтон мазамматлари” деган китобни ўқиб берганларим (ҳозир намоз ўқилмайди), Сафилтўда масжидидаги Мусо қори аканинг мутаассир маърузалари (ҳозир намоз ўқилмайди) — болалигимнинг азиз хотиралари. Булар уйимиздан атиги 1 километр радиусдаги маҳаллий масжидлар эди. Кейин ҳаммаси ёпилди… Ғалати замонлар бошланди…\nСамимий даврлар, ичида кири йўқ чоллар, дуогўй оқсоқоллар, қулфи йўқ масжидлар — ўша даврларни доим қўмсайман, ҳозирда изларини ҳам топа олмай, шунақа муҳит қидираман. Болалиги менинг болалигим каби ўтмаётган болаларга куйинаман…\nЎша савол: “Бундин сўнгра не бўладур?”\n← Previous Previous post: Булутлар оралаб: Ўзбекистоннинг энг баланд номсиз чўққиси сари\nNext → Next post: Оллоҳим, қўйлар оч қолмасин!


Хокимлик янгиликлари-Бойсун туманида яна 770 дан ортиқ аҳоли иш билан таъминланади\nГлавная Хокимлик янгиликлари Бойсун туманида яна 770 дан ортиқ аҳоли иш билан таъминланади\nБойсун туманида яна 770 дан ортиқ аҳоли иш билан таъминланади\n2020-12-12 / 100\nБойсун туманида “Ёшлар” ҳамда “Дийдоркам” кичик саноат зоналарини ташкил этиш ишлари бошланди. Сурхондарё вилояти ҳокими Тўра Боболов секторлар раҳбарлари билан биргаликда бу ерда бўлиб, ташаббускор ёшлар вакиллари билан учрашди. Уларнинг истиқболли лойиҳалари билан танишиб, муаммо ва мурожаатларини тинглади.\n“Газа” маҳалласи ҳудудида жойлашган мазкур саноат зоналари 23 гектардан иборат. Ундан 6 гектари ёшларга озиқ-овқат ва текстиль маҳсулотлари, электротехника, қурилиш материаллари ишлаб чиқариш фаолиятини йўлга қўйиш учун ажратилган.\nКичик саноат зоналарида қўшимча қиймат яратадиган 240 та лойиҳа жойлаштирилади. Лойиҳаларнинг ишга туширилиши натижасида 770 дан ортиқ янги иш ўрни яратилади. “Темир дафтар”, “Аёллар дафтари” ва “Ёшлар дафтари”га киритилган кўплаб фуқаролар бандлиги таъминланади.


“Товуқ ўғирлаган жиноятчи, миллиард ўғирлаган уддабурондир” « Ўзбекистон Халқ Ҳаракати\n“Товуқ ўғирлаган жиноятчи, миллиард ўғирлаган уддабурондир”\n15 February 2019 - 11:00\nБир иш юзасидан “Сайёр суд“да қатнашишга тўғри келди. Хожибой Тожибоев таъбири билан айтганда: “одам – ундан ҳам кўп“. Ит эгасини танимайди. Бир кичкинагина хонага (эринмай санадим) қирқ бешта одам кириб олган (суд, маслаҳатчилар ва котибдан ташқари).\nЖаноб судья тез-тез ишларни кўриб чиқяпти. Энг кўп судланувчилар таксистлар экан. Литсензиясиз одам ташигани учун жаримага тортилган, машинаси жарима майдончасига олиб кириб қўйилган “жиноятчилар“. Судья ҳар бири билан савол жавоб қиляпти:\nСудья: нима учун литсензия олмадингиз?\nСудланувчи: шароитим йўқ эди. Оилада ёлғиз боқувчиман. Машина аренда. Ҳам арендага, ҳам литсензияга пул орттира олмайман.\nСудья: яхши. Сизга қонун бўйича энг кам иш ҳақини йигирма баробаридан юз баробаригача жарима қўйишим керак. Сизга ЭКИҲни ўн баробари миқдорида жарима қўллайман. Эътирозлар борми?\nСудья: шароитингизни ҳисобга олган ҳолда шу жаримани айтдим. Кейингиси.\nНавбат кейинги “жиноятчига“ етди.\nСудья: нимага литсензиясиз одам ташидингиз?\nСудланувчи: Россияга кетмаслик учун.\nСудья: Саволимга буни нима дахли бор?\nСудланувчи: Дахли бор. Россияда кўп йил умрим ўтди. Синглимни чиқардим. Уй олдим. Уйландим. Бировдан бир тийин ёрдам олганим йўқ. Энди Россияга кетишдан безор бўлиб, арендага машина олиб, такси қилиб оиламни боқмоқчи эдим. Бошқа иш йўқ, нима қилай?\nСудья: яхши. Сизга ЭКИҲни ўн баробари миқдорида жарима қўллайман.\nСудланувчи: сизга вазиятни тушунтирсам, сиз менга жарима қўллайсизми?\nСудья: оғайни, сиз қонунни бузгансиз. Мен сизни тушуняпман. Лекин қонун доирасидан ташқари чиқа олмайман.\nСудланувчи: қонунлар оддий халқни қақшатиш учун чиқарилганми? Мени уйимда ногирон укам бор. Уни боқиш мени зиммамда. Отам етти ёшлигимдаёқ ўтиб кетган. Шу ёшимгача ўғирлик қилмадим, ҳаром емадим, бировни мулкини тортиб олмадим. Шуми сенларни қонунларинг? Қонунларинг жиноят қилмай, ўз аравасини ўзи тортиб юрган одамни жиноят қилишга, ўғирликка ва ватандан ҳайдашга хизмат қиладими?\nЙигитни охирги сўзлари бўғиқ овозда, йиғи аралаш чиқаётган эди. Залга бир-оз сукунат чўмди. Жимликни судьяни “ука, мен сизни яхши тушуниб турибман. Бу гаплардан фойда йўқ. Қонунда йигирма баробардан юқори деб белгиланган. Мен шунда ҳам таксистларни ҳолатини билганим учун ўн баробар қилиб белгилаяпман. Бу ҳукмимни ҳар бири учун мен ҳам ҳали жавоб бераман.“ Жабрланувчи йигит бир оз жим турдида “билганингизни қилинг. Ҳаммасини Аллоҳ кўриб турибди. Ҳаммангни Аллоҳга солдим“ дедида, чиқиб кетди.\nДавом этишга на менинг, на атрофдагиларнинг, на судьянинг ҳоли қолган эди. Судья “ўн беш дақиқа танаффус“, деб чиқиб кетди.\nСуд залида арзимаган “жинояти“ сабаб қон-қақшаётган йигитларни кўриб, ичим эзилиб ташқарига чиқаман. Осмон мусаффо, келажак буюк. Порахўр порасини оляпти. Амалдор қонунни хоҳлаган кўйига солиб ўйнаяпти. Ҳоким бува ўзига мослаб қонунлар чиқартиряпти. Курсиларда амалдор Тилтопдиевлар айшини суряпти.\nЮз йилдирки вазият ўша “товуқ ўғирлаган жиноятчи, миллиард ўғирлаган уддабурондир.”


R S2021-04-01T16:55:46+05:001 Aprel, 2021|Олтин қалам|\nШАРОФ ОТА ЭККАН АРЧА\nнега қаровсиз ётибди?\nГуржиларда яхши бир одат бор экан. Агар миллат ҳаётига дахлдор бўлса, отнинг тақасини ҳам бахмалга ўраб сақлаб қўяркан. Бу миллатнинг ўзлигини яхши англашидан далолат беради. Ҳазрат Алишер Навоий бобомиз ҳам: “Эл нечук топқай мениким, мен ўзимни топмасам”, дея бежиз лутф этмаганлар. Ҳа, қайси халқ ўзлигини яхши англаса, келажаги буюклашиб бораверади.\nМуборак ҳадисларда: “Эртага қиёмат қойим бўлишини билсанг ҳам қўлингда кўчат бўлса экиб қўй”, деган даъват бор. Кейинги пайтларда вилоятимизда кўчат экишдан кўра, вояга етган дарахтларни қирқиш авж олиб кетди. Бу борада қўлимизда анчагина маълумотлар бор. Балки мавриди билан бу мавзуда алоҳида мақола ёзармиз.\nБу галги мақоламиз ройиши бутунлай бошқа йўналишда. Давлат арбоблари, адабиёт ва санъат намояндалари Сирдарёга ташриф буюришганда “яхшидан боғ қолади”, қабилида кўчатлар ўтқазишган.\nМақоламизнинг кириш қисми бироз чўзилиб кетган бўлса, узр. Гапнинг индаллоси бундай. Бурноғи йили Ховос тумани Болалар мусиқа ва санъат мактабида Сирдарё халқ таълими фидойилари Дўстбек Сулаймонбеков ва Мамадали Нурматовларнинг хотирлаш кечаси бўлди. Ушбу анжуманда сўз олган меҳнат фахрийси Андоқул Тўхлиев яхши бир муаммони кўтарди. Ўзбекистонни узоқ йиллар бошқарган давлат арбоби ва адиб Шароф Рашидов Ховос туманига ташриф буюрганларида бир туп арча дарахти ўтқазган эканлар. Мана шу ниҳол ҳозир кўкка бўй чўзиб, улкан дарахтга айланибди. Бироқ дарахтни парваришлаш барчанинг эсидан чиқибди. Унинг атрофини ўраб, “Бу ниҳолни давлат арбоби Шароф Рашидов ўтқазган”, деб ёзилган лавҳа ўрнатиш ҳеч кимнинг хаёлига келмаётганини ачиниш билан йиғилиш иштирокчиларига маълум қилди. Ўша пайтда каминаи камтарин бу чиқишдан илҳомланиб ихчамгина луқма ёзгандим. Танқидий чиқиш ўша пайтдаги туман ҳокими Раҳимжон Бобоев номига йўлланганди. Бироқ ҳеч қандай натижа бўлмади. У киши айрим раҳбарларга ўхшаб газета ўқишдан зада бўлган экан. Фақат ижтимоий тармоқларни кузатаркан.\nМен Шароф ота эккан арчани аниқладим. У Ховос шаҳарчасини “Фарҳод-5” аҳоли пункти билан боғлайдиган темир йўл устига қурилган осма кўприкдан тушган заҳотингиз шундоқ кўчанинг кун чиқиш тарафида савлат тўкиб турибди. На атрофи ўралган, на сув ичадиган ариғи бор. Арча чидамли ва умри узоқ дарахт бўлади. Сураткашимиз Муҳаммад Карим билан Ховос туманига сафарга борганимизда Шароф ота эккан арчани суратга олдирдик.\nВилоятимизда улуғларимиз ўтқазган бундай дарахтлар анчагина. Масалан, Усмон ота Юсупов яратган боғлар, Сайхунобод туманида Ўзбекистон Қаҳрамони Эркин Воҳидов ўтқазган дарахт ҳақида маълумотларга эгамиз.\nБизнинг назаримда, улуғларимиз ўтқазган бу каби дарахтлар ҳам моддий ёдгорликлар сифатда рўйхатга олиниб, кўз қорачиғидек сақланиши керак. Бу дарахтларнинг соясида қушлар ҳордиқ чиқариб, савоби азизларимиз руҳини шод этаётганлиги шак-шубҳасиз. Бироқ биз, тириклар улуғларимиз эккан дарахтларни асраб-авайлаб авлодларга етказсак, савоб ишга қўл урган бўламиз. Бу ишда янги ташкил этилган Экологик партия ҳам ўз ҳиссасини қўшса, нур устига аъло нур бўларди.\nХовос туманида ҳоким ўзгарди. Кўҳна тарихий обида — Ховостепада улкан бунёдкорлик ва ободонлаштириш ишлари олиб борилмоқда. (Биз бу ҳақда “Тарихингдир минг асрлар ичра пинҳон, Ховосим” деб номланган публицистик мақола ҳам ёзгандик. У “Сирдарёдаги улуғвор ўзгаришлар” китобидан босилиб чиқди). Ўйлаймизки, янги раҳбар ва унинг ёнидаги мулозимлари Шароф ота эккан арчани тарихий бир обидадек тартибга келтириб, марҳумнинг руҳини шод этадилар. Биз ҳокимликдан ишнинг натижаси ҳақида жавоб кутиб қоламиз.\n“Янги Сирдарё” газетаси 2020 йил 18 август (№56)\nO'rtacha baholar 2.8 / 5. Baholaganlar soni: 11


GABT.UZ > Театр афишаси > Репертуар > "АИДА", Дж.Верди\nТўрт пардали ва етти манзарали опера.\nЛибретто: А.Гисланцони, О.Мариэтта сценарийси асосида.\nПостановкачи режиссёр: Ўзбекистон ва Озарбайжон халқ артисти, Давлат мукофоти совриндори, профессор Фирудин Сафаров\nДирижёр: Коракалпокистон Халқ артисти Аида Абдулаева\nПостановкачи рассом: Ўзбекистонда хизмат кўрсатган маданият ходими Зубайдулло Ботиров\nСпектакль давомийлиги: 3 соат 15 дақиқа.\nМиср хедиви Исмоил-пошо илтимосига кўра 1970 йилда ёзилган.\nПремьера 1971 йил декабрида Қоҳирада бўлиб ўтган ва Сувайш канали очилишига бағишланган.\nА.Навоий номидаги ДАКТ саҳнасида илк премьера 1960 йилда бўлиб ўтган.\nА.Навоий номидаги ДАКТ саҳнасидаги постановка охирги марта 2016 йилда намойиш этилган.\nМиср ва Ҳабашистон ўртасидаги уруш. Миср шоҳининг қизи Амнерис соқчилар бошлиғи, яқин орада Миср лашкарига лашкарбошилик қилиши кутилаётган Радамесга ошиқ бўлиб қолади. Амнериснинг хизматидаги Аида исмли чўри қиз ва Радамес бир-бирига кўнгил қўйганлар. Аида аслида Ҳабашистон шоҳи Амонасронинг қизи эканлигини ҳеч ким билмайди.\nРадамес ҳарбий сафарга отланади. Қасоскор ва шафқатсиз Амнерис, севиклиси бошқа аёл билан муҳаббат риштаси орқали боғланганлигини ҳис этаркан, айёрлик ва маккорлик йўли билан ўзининг рақибаси Аида эканлигини билиб олади. Амнерис Аидага Радамесни унутишни, акс ҳолда шафқатсиз қасосга дучор этилажагини билдиради.\nМиср лашкари урушдан ғалаба билан қайтаркан, асирга олинган ҳабашлар орасида шоҳ ҳам борлигидан ҳеч кимнинг хабари йўқ эди. Отасига кўзи тушган Аида ўзини падари бузрукворининг қучоғига отади. Радамес Миср шоҳидан асир олинган ҳабашларни ғалаба учун мукофот сифатида озод этишни сўрайди.\nОтаси билан суҳбатлашар экан, Аида икки ўт орасида қолади – ўз мамлакатини қутқариб, Ватанга фарзандлик муҳаббати ва садоқатини исбот этиш баробарида суйган ёрига хоинлик қилиб, ундан янги ҳужум режасини билиб олсинми ёки муҳаббатига содиқ қолган ҳолда Ватани ва отасидан воз кечсинми? Радамес ҳам тузоққа тушиб қолади – севган ёри билан қочиб, хоин деган ном олсинми ёки муҳаббатидан воз кечсинми? Ҳис-туйғулари ғолиб келиб, Радамес қочишга рози бўлади ва ҳарбий сирни очади. Бу суҳбатдан Ҳабашистон шоҳи Амонасро ва Амнерис воқиф бўлишади ҳамда жаҳл устида Амнерис олий руҳоний ва соқчиларни чақиради. Аида ва Амонасро қочишга мажбур бўлишади.\nАмнерис Радамесга Аиданинг муҳаббатидан воз кечса жазодан омон қолиши ва мол-дунёга эга бўлиши мумкинлигини айтади, бироқ Радамесга муҳаббатсиз ва шарафсиз ҳаётнинг кераги йўқ.\nМиср руҳонийлари суди хоин Радамесни қоронғи ертўлага қамаш ва қатл этиш ҳақида ҳукм чиқаради. Отасининг ўлимидан сўнг севикли ёрининг тақдирини баҳам кўришни ихтиёр этган Аидани ҳам шу ерга, унинг ёнига қамашади. Севишганлар кунлари битганини билсалар-да, илк бор бахтиёрлар, чунки улар биргалар.\nБу фожеадан Амнериснинг юрак-бағри эзилади ва умидсиз ҳолда ибодатга берилади.\nМиср фиръавни саройи. Олий руҳоний Рамфис Миср чегараси ёнида ҳабашистонликлар пайдо бўлганини хабар қилади. Радамес ўзининг лашкарбоши этиб тайинлашларини ва қўшинга бош бўлиб ёғий томон юриш қилишни кутмоқда: ғалабага эришгач, жонидан ортиқ суядигани, фиръавннинг қизи Амнериснинг хизматидаги ҳабашистонлик чўри Аидани озод этиш ниятида. Бироқ Амнериснинг ўзи Радамесга ошиқ. Йигитнинг бепарволиги унинг рашкига сабаб бўлади. Залга фиръавн, руҳонийлар ва ҳарбийлар кириб келишади. Чопар ҳабашистонликлар қўшини яқинлашиб қолгани хабарини етказади. Фиръавн илоҳлар саркарда этиб Радамесни танлашганини эълон қилади. Амнерис унга Миср байроғини тақдим этади. Сарой аъёнлари тарқаладилар. Ёлғиз қолган Аида илоҳлардан нимани сўрашга ҳам боши қотган: агар улар ғалабани мисрликларга раво кўрсалар, унинг отаси – Ҳабашистон шоҳи Амонаср ҳалок бўлади, агар отаси ғолиб бўлса, у ҳолда жондан ортиқ севгани Радамесдан ажралиб қолади…\nИбодатхонада илоҳларнинг меҳробида Радамеснинг қиличига руҳ ато этиш маросими ўтказилмоқда. Барча лашкарбоши тезроқ ғалаба билан қайтиши ҳақида тилак билдирмоқда.\nФиръавннинг қизи Амнериснинг хонаси. У Радамесга бўлган севгисидан энтикади ва унинг Мемфисга фотиҳ сифатида кириб келишини тоқати тоқ бўлиб кутади. Ҳизматкорлар уни қўшиқ ва рақслар билан овутмоқчи бўлишади. Шундан сўнг Аида билан ёлғиз қолгач, рашк ўти азоблаётган Амнерис ўзининг чўрисини қийноққа солади: аввалига Амнерис Радамеснинг урушда ўлдирилганини айтади, Аида ғамда қолади; шунда Амнерис ҳазиллашганини ва Радамес тирик эканлигини билдиради! Аиданинг чеҳраси ёришиб кетади ва ўзи сезмаган ҳолда сирини ошкор этади… Амнерис унга рақиб бўлишга ҳадди сиққан дадил чўри қизни йўқ қилишга онт ичади!\nРадамес ва унинг ғолиб қўшини Мемфисга тантанавор кириб келади. Фиръавн Радамеснинг ҳар қандай истагини бажо келтиришга ваъда беради. Асирлар орасида Аида отаси – ўзини оддий асир қилиб кўрсатган Ҳабашистон шоҳига кўзи тушади.\nРадамес фиръавндан асирларни озод этишни сўрайди. Руҳонийлар Аида ва унинг отасини гаров сифатида олиб қолишни талаб этиб норозилик билдирадилар. Фиръавн руҳонийларнинг талабини қўллаб-қувватлайди, Радамесга эса қизини келин қилиб бермоқчи бўлади ва уни ўзининг вориси этиб тайинлайди. Амнерис ўзида йўқ шод, Аида эса ғам-ғуссага ботади.\nНил бўйидаги илоҳа Изида ибодатхонаси. Кеч кирган. Олий руҳоний Рамфис Амнерисни ибодатхона сари етаклайди: Радамес билан тўйидан олдинги кеча тун бўйи у илоҳага ибодат қилиб чиқиши керак!\nКимсасиз қирғоқда Аида пайдо бўлади – бу ерда у Радамес билан учрашиши лозим. Унинг изидан отаси Амонаср ҳам бу ерга келади. У Аидани Радамесдан Ҳабашистон қўшини Мисрга монеликсиз кириб келиши мумкин бўлган эркин йўлни сўраб беришга кўндиради. Аида зўрға рози бўлади. Қаршисида пайдо бўлган Радамесни Ҳабашистонга қочишга ундайди ва унга ўта қалтис саволни беради – қайси йўл хавфсиз?\n- «Напата дараси орқали ўтадиган йўл», - маълум қилади Радамес. Шу вақт уларнинг суҳбатидан зимдан воқиф бўлиб турган Амонаср пайдо бўлади. Радамес чорасиз қотади – у душманга ҳарбий сирни ошкор этди! Амонаср ва Аида Радамесни қочишга кўндирмоқчи бўлишади, бироқ шу пайт Амнерис ва Рамфис пайдо бўлишади... Соқчилар қочоқларнинг изидан тушишади, Аида ва Амонаср беркинадилар, Радамес эса ўзини кўнгилли тарзда олий руҳоний қўлига топширади.\nРадамес руҳонийлар суди қаршисида ҳозир бўлиши лозим. Ўзининг севганини ўлимдан қутқариб қолиш учун Амнерис ибодатхонага келади. У Аидадан воз кечишини сўраб Радамесга юзланади, бироқ Радамес фикрида қатъий – у Аидани севади! Жаҳолат отига минган Амнерис Радамесни ертўлага қайтаришларини амр этади. Руҳонийлар Радамесни суд қилиш учун йиғилишади; улар Радамесни хоинликда айблашади ва уни ўлимга маҳкум этишади.\nИбодатхона ертўласи. Бу ерда Радамес тутқунликда сақланади . Ўлими олдидан у Аидани ёдга олади. Кутилмаганда кимнингдир инграгани эшитилади – бу суйган ёри билан бирга ўлишни ихтиёр этиб, ертўлага яширинча кириб келган Аиданинг овози. Аидадан бўса олиб, унинг нафасини туйган Радамес бир нарсани англайди, қийноқларга чалинган ва қочиш чоғида ярадор бўлган Аида жон таслим қилмоқда. Кўп ўтмай Радамес ҳам суйганининг ортидан кетади. . Бироқ, ўлим муқаррар бўлса-да, улар илк бор бахтиёрлар: улар биргалар.\nУларнинг боши узра эса ғам-ғуссага ботган, мотам либосидаги Амнерис умидсиз ҳолда ибодатхонанинг харсангтошларига ибодат учун чўккан.\nШарҳлар - "АИДА"\nFriedmanelazar@gmail.com, Tel aviv\nGood morning My group 21 senior people is visiting Tashkent 12 13 of May 2019 we would like to know which shows are playing price for tickects (places available) Many thanks\nСпектакль "Аида" 18.11.17 был "потрясающим"! Амнерис дважды дала "петуха", Радамес (Синхабиби) забыл слова в последнем акте и молчал.... А уж ползущие друг к другу по подземелью Аида и Радамес вообще вызывают бурю эмоций! Не мешало бы больше вниманию уделять качеству - ведь оно вполне достижимо!\nХочу поблагодарить всех кто создал и поставил оперу "Аида". Сегодня впервые увидела качественную, грандиозную, потрясающую постановку. Актеры просто маги своего дела, отдельное спасибо Янике Багрянской -она королева!!! Спасибо также художникам, декораторам и оркестру, это волшебство на сцене.


“Мен не дейману¸ Чилонзор ҳокимлиги нe дейди?” – mulkdor.com\n“Мен не дейману¸ Чилонзор ҳокимлиги нe дейди?”\nAugust 28 2017, 05:08 Инсон ҳуқуқлариКоррупция\n“Мен Тошкент шаҳридан сизларга мурожаат қилмоқдаман. Чилонзор туман ҳокимининг қабулига бордим. Уйимга қўшиб қурилган ноқонуний қурилма масаласида.\nАввал менга “ҳоким йўқ”, деб айтишди. Жанжал қилганимдан сўнг, менга “бир соат кутинг, шу ердалар”, дейишди. Кутиб ўтирдим. Ҳокимнинг иши кўпмиш. Шу вақт мобайнида бир нечта мулозим ёнимга келиб, менинг бошқа хонага киришимни айтишди. Мен кирмадим. Фақат ҳокимнинг қабулига киришимни айтдим.\nОхири кирдим. Вазиятни айтиб бердим. Уй сотиб олганимда қўшимча қурилмаси бор эди. БТИ уни қуришга изн берган. Нега ўтказади, ноқонуний бўлса?! Демак, улар ноқонуний равишда изн берган. Мен ҳокимга шуни айтдим ва қурилмани бузишга пулим йўқлигини билдирдим. Иккита фарзандимни ёлғиз ўзим катта қилишимни айтдим. Ҳоким эса ёрдам бера олмаслигини айтиб, судга мурожаат қилишимни тавсия қилди. “Барибир бузилади” деди ва хонасидан чиқиб кетишимни мендан талаб қилди.\nМен уларга бу ноқонуний қурилмани қурмаганимни, БТИ аввалги уй эгасига ноқонуний изн берганини, айни пайтда буни бузиб, уни бошидан қуриб таъмирлашга пулим йўқлигини айтдим. Ҳоким мени тушунганига ишониб, хонасидан чиқиб кетдим.\nНатижада, қийналган оилаларга нафақа олиш учун қандай ҳужжатлар йиғиш кераклигини айтиб, маҳалладан телефон қилишди. Мен улар мажбурлаётган қурилмани бузишга имкониятим йўқлигини айтсам, улар менга ёлғиз оналар учун нафақа таклиф қилмоқда. Бу “200-300 минг сўм нафақани олиб, муаммони ўзинг ҳал қилгин”, деганими?”\nШарқий туркистонда дунёга келадиган ҳар бир бола ...\nШарқий Туркистон Буюк Хитой деворининг шимолида жойлашган бўлиб, 19-асрнинг иккинчи ярмидан бошлаб Шинжон, яъни хитойлар томонидан янги босиб олинган ерлар деб юритилмоқда. ...\nЖамиятMay 5 2022, 04:05


Ўзбекистон паспортининг янги дизайни тақдим этилди » Ўзбекистон янгиликлари – Zamin.uz\n04-05-2016 | 16:59\nZAMIN.UZ / Узбекистон / 04 Май 2016 года3 978\nЎзбекистон паспортининг янги дизайни тақдим этилди\nGrotesque студиясининг директори Азамат Шомузафаров ўзининг блогида ўзбек паспортининг янги дизайнини жойлаштирди, дейилади "Кун" нашрида. Дизайннинг ўзига хос жиҳати - муқова устида дунё харитасининг чизмаси туширилган бўлиб, Ўзбекистон чегараси унда ажралиб туради. Шунингдек, паспортда давлат герби ҳам тасвирланган.“Аввалига мен давлат гербини муқовадан олиб ташлаган эдим. Бироқ фикримни ўзгартириб, уни яна ўз жойига қайтардим. Герб – давлатнинг расмий логотипи ҳисобланиб, у ҳужжатда давлатчиликни акс эттиради. Бу сурат инсонга дарҳол бу ерда қандайдир давлат органлари иштирок этаётгани ҳақида тушуниб олишига ёрдам беради. Менинг фикримча, муқовада UZBEKISTAN сўзининг катта ҳарфларда ёзилиши герб суратидан кўра кўпроқ тушунарлироқ бўлади. Албатта, бу шахсий фикрим. Барчани бирдек ишонтиришнинг иложи йўқ. Агар кимдир паспорт дизайнини ўзгартиришга бел боғласа, ўз ғоямни бепул тақдим этган бўлар эдим – бу мен учун катта шараф”, - дейди дизайн муаллифи Азамат Шомузафаров. Муқова сиёҳрангда бўлиб, Ўзбекистоннинг харитада ажралиб кўрсатилиши инсонларга мамлакатимиз дунёнинг қайси нуқтасида жойлашганини дарҳол тушуниб етишларига имкон беради. Ҳозирда мазкур ғоя фойдаланувчилар ва малакали дизайнерлар томонидан муҳокама қилинмоқда. ВконтактеFacebookTwitterОдноклассникиМой мир\n12:10 / 02-07-2015\nUzMobile Иккинчи жаҳон уруши фахрийларига ҳар ойда бепул 60 дақиқа тақдим этади


АҚШда таниқли актёр ва собиқ сенатор Фред Томпсон вафот этди\n12:10 / 02.11.2015\n1 ноябрь куни АҚШнинг Теннесси штати, Нэшвилле шаҳридаги уйида таниқли актёр Фред Далтон Томпсон 74 ёшида оламдан ўтди. У ўз вақтида республикачилар партиясидан сенатор бўлганди.\nФред Томпсон илк марта 1987 йилда "Чиқиш йўли йўқ" фильмида МРБ директори ролини ижро этиш орқали киноихлосмандларга танилганди. Кейинроқ, у "Қаттиқ ёнғоқ 2" фильмида аэропорт директорини ижро этди, бир неча йил ўтгач, "Қонун ва тартиб" сериалида чиқиш қилди.\nУнинг киноархивида турли картина ва сериалларда ижро этилган 20дан ортиқ рол мавжуд.\nУнинг сиёсий фаолияти янада ёрқинроқ кечган.\n1994 йилда у Теннесси штатидан сенатор сифатида сайланган ва бу лавозимида 2003 йилгача муваффақият билан иш олиб борган.\nУ 2007 йилда АҚШ президентлиги учун сайловларда иштирок этиш истаги ҳақида билдирганди, лекин унинг сайловолди кампанияси етарли имзоларни тўплай олмади ва у 2008 йилнинг январида сайловда иштирок этмаслигини маълум қилди.\nФред Томпсон 2 марта уйланган, ҳар бир никоҳидан 2 нафардан фарзанд орттирган.\nУнинг ўлимига саратон хасталиги сабаб бўлгани айтилган. У бу хасталик билан 10 йил давомида кураш олиб борган.


ФАОЛИЯТ ТЎХТАГАН ЭМАС » Bulung‘ur hayoti газетаси\nGazeta: admin Қўйилган сана: 9-06-2018, 10:33 Рукун: ТАЪЛИМ Кўрилди 464\n“Тил билган эл билади” дейишади халқимиз. Дарҳақиқат, бизнинг мактабимизда ҳам ўқувчиларимиз орасида илмга чанқоқ, чуқур билим олишга интилувчан ёшларимиз кўпчиликни ташкил қилади. Республикамиз мустақилликка эришган илк кунлардан бошлаб ҳукуматимиз раҳбарияти бошқа соҳалар қаторида таълим тизимини такомиллаштиришга ҳам алоҳида эътибор қаратиб келмоқда. Умумтаълим мактабларида ўқувчи-ёшларнинг чуқур билим олишлари ҳамда хорижий тилларни мукаммал ўрганишлари ва ўзлаштиришлари учун барча шарт-шароитлар яратиб берилмоқда.\nЎзбекистон Республикаси Президентининг 2012 йил 10 декабрдаги “Чет тилларни ўрганиш тизимини янада такомиллаштириш чора-тадбирлари тўғрисида”ги қарори асосида мактабимизда ҳам бир қанча чет тиллар бўйича тўгараклар ташкил қилинган. Жумладан, мактабимиз қошида “Xarry Englisn” тўгараги 6 йилдан буён фаолият юритиб келмоқда. Тўгарак 2 гуруҳдан иборат бўлиб, ҳар бир гуруҳда 20 нафардан ўқувчилар қатнашиб, инглиз тилини мукаммал ўрганишга интилишмоқда. Тўгараклар дарсдан кейин хафтада икки маротаба ўтказилади. Гарчи ҳозирда мактабимиз ўқувчи-ёшлари ёзги таътилга чиқишган бўлишсада, лекин тўгаракларимиз узлуксиз фаолият юритишмоқда.\nУзлуксиз таълим тизими ўқувчиларнинг хорижий тилларни мукаммал ўрганишларига ва дунёвий билимларини янада бойитишларига кенг йўл очиб бермоқда. Тўгарак раҳбарлари ўқувчиларга чуқур билим бериш баробарида машғулотларни сермазмун ўтказишга ҳам алоҳида эътибор қаратишмоқда.\n62-умумий ўрта таълим мактабининг


ONANI ALMASHTIRIB BO‘LADIMI?..\nHot trend /\nAdiblar xiyoboni – yoshlarning ma’naviy maskani bo‘ladi\nАдиблар хиёбонида маҳмудхўжа беҳбудий сабоқлари\nSuper User\tHot trend 09 January 2019\nДунёда биз билган ва билмаган сир-синоатлар жуда кўп. Шулардан бири тил масаласидир. Тил ҳақида гап кетганда, уни Онага менгзаш одат тусига кириб қолган. Бундай ёндашув жаҳон тилларининг ҳаммасида деярли бир хил: ОНА ТИЛИ.\nТилимиз худди онамиз каби бизни оқ ювиб, оқ тараган, бизга улкан имкониятлар эшигини очиб берган, аммо эвазига ҳеч нарса талаб қилмайдиган ноёб ҳодиса саналади. Яшаш тарзимиз, кийинишимиз, овқатланишимиз, юриш-туришимиз негизида она тилимизнинг беминнат хизматлари ётади.\nҲамманинг ёдида бўлса керак, 80-йилларнинг охирида озодлик, мустақиллик учун бўлган саъй-ҳаракатларнинг жон томирини тил масаласи ташкил этган ва миллат дарди, миллат келажаги учун қайғурган ҳамюртларимизнинг аксарияти ўзбек тилига давлат тили мақоми берилиши масаласини дадил кўтариб чиқишган эди. Ўшанда ҳам юрагида ҳадик, қўрқув бўлган бир гуруҳ миллатдошларимиз ўзбек тилига давлат тили мақоми бермаслик ёки икки тиллилик масаласига маҳкам ёпишиб олишганди. Юртимиз бошида турган буюк инсонларнинг теран тафаккури, узоқни кўзлаб юргизган сиёсати ва улкан жасорати туфайлигина тилимизга давлат тили мақоми берилганди. Республикамизнинг чекка-чеккаларидан келган халқимиз вакиллари ҳам марказ кўчаларида, давлат идоралари ва ташкилотларида ўз она тилисида гапириш имкониятларига эга бўлганди. Ҳаммамиз гувоҳ: бу сиёсатни давлатимиз раҳбарлари то ҳануз оғишмай юргизиб келмоқда.\nШу кунларда бир гуруҳ зиёлиларимиз томонидан рус тилига расмий тил мақоми берилиши тўғрисидаги мурожаатни ўқиб, шу юртнинг оддий бир фарзанди сифатида ҳайрон бўлиб қолдим. Республикамизда рус тилини ўрганишга ҳеч қандай монелик қилинмаётган, тил сиёсатида дунё давлатларига ўрнак бўладиган сиёсат олиб борилаётган, халқимиз томонидан бошқа миллат вакилларининг барчасига ўзига яраша шарқона иззат-икром кўрсатилиб, ҳамма халқлар бир-бири билан дўст, иноқ бўлиб, битта ягона Ўзбекистон халқи бўлиб яшаётган пайтда кимга керак бўлиб қолди бундай “Мурожаат”. Ошкоралик, демократия ниқоби остида халқ қалбидаги энг теран риштани “чертиш”, у билан ҳазиллашиш эмасми бу?!\n“Мурожаатнома” битган инсонларнинг бошқа иши йўқми?! Ахир улар шу халқ берган неъмат туфайли ялтир-юлтур кийимларни кийиб, қимматбаҳо машиналарни миниб, ўзбек тилида ёзилган мукофотларни олиб юришибди-ку!? Ўзларининг соҳаларида сийқаси чиққан қўшиқлар, бир пулга қиммат кинофильмлар тақдирини ўйлашса яхши бўларди. Маданиятимиз, санъатимиз соҳасида Президентимиз томонидан кўтариб чиқилаётган масалаларни ҳал этишда уларнинг ёрдамлари жуда-жуда зарур. Бунинг ўрнига улар кимларнингдир “топшириғи”ни бажараётган бўлсалар ажаб эмас.\n7 та тилда таълим-тарбия ишларининг олиб борилиши дунёнинг биронта давлатида йўқ. Кўчаларига инглиз, немис, араб, рус тилларида рекламалар тўлиб-тошиб ётган, лавҳалар, кўрсаткичларнинг кўринарли қисми рус ёки инглиз тилларида битилган юрт дунёда борми ўзи?! Асло йўқ! Уларга нисбатан индамаётганимиз остида халқимизнинг бағрикенглиги, тинчлик-осойишталикни ҳамма нарсадан устун қўйиши, ҳар қандай миллат вакилларига нисбатан хайрихоҳлик нигоҳи билан боқиши сабабчи бўлмоқда, десам янглишмаган бўламиз.\nШундоқ ҳам рус тили ва унинг ривожланишига ҳеч ким тўсқинлик қилаётгани йўқ. “Давлат тили” ҳақидаги Қонуннинг тегишли жойларида рус тилининг ижтимоий ҳаётимиздаги ўрни кўрсатиб қўйилган. Л.Н.Толстой, А.С.Пушкин, М.Ю.Лермонтов асарларини ҳамма жойда тарғиб қилиб юрибмиз. Шу кунгача рус миллатига мансуб биронта шахс ўз она тилига нисбатан ўзбекларнинг менсимай мурожаатда бўлаётгани ҳақида шикоят қилгани ҳам йўқ. Яна ўзимиз… Бу қора кўзойнак тақадиган жаноблар битта ҳақиқатни билиб олишса яхши бўларди. Бугун бизга битта рус тили эмас, улуғ маърифатпарвар адиб Маҳмудхўжа Беҳбудий айтганидек “тўртта тилни ўрганиш” ҳам камлик қилиб қолди… Ўзбекистон дунё мамлакатлари билан бўйлашаётган, жаҳонда ўз ўрнини топишга астойдил уринаётган бир пайтда бунда субъектив ёндашиш фойда келтириш ўрнига зарарга ишлайди. Рус халқи билан ўртадаги муносабатларимизни лойқалатишга олиб келади. Наҳотки, катта-катта фильмларни олишга ақли етган, анча-мунча халқ артистлари ҳам чиқа олмайдиган саҳналарда туриб қўшиқ айтган маданиятимиз ва санъатимиз дарғалари шу оддий ҳақиқатни билишмаса. Уларни алқаб юрган халқ бу ҳақда нима дейди?!\nЎзбек тилига давлат тили мақомининг берилиши бу – Яратганнинг иродаси. Унга қарши бориш халқпарварликдан, фидойиликдан эмас. “Қонун” бандларига ўзгартиришлар киритиш учун ҳиссиётларга берилмаслик, 4000 йиллик тарихчилик анъаналаримиздан келиб чиққан ҳолда ўта босиқлик билан узоқни кўзлаб иш кўрмоқлигимиз зарур. 18 та дарғанинг гапи билан ўн саккиз минг олам ичида ягона бўлган ўзбек миллати ва ўзбек халқининг иродаси букилиб, улар айтган ҳавойи сўзларга учиб қолмайди.\nЛутфий, Атойи, Навоий, Яссавий, Бобурлар алқаган, Нодира, Увайсий, Зулфиялар баралла куйлаган, Фитрат, Чўлпон, Абдулла Қодирийлар қалам тебратган табаррук тил бу. Бу тилнинг илдизлари тарихнинг олис қаърига етиб боради. Не-не босқинлардан, зулмлар ўтиб келган бундай улкан чинорни ўрнидан қўзғатиб бўладими? У бир гуруҳ инсонларнинг истакларига қарама-қарши равишда дунёнинг энг бой ва қадимий тилларидан бири сифатида минглаб, миллионлаб инсонларни улғайтиришда, тарбиялашда давом этаверади. Ахир, у бизнинг онамиз-ку! Онани ҳам алмаштириб бўладими?..\n“Лексикология ва диалектология” кафедраси мудири,\n© 2020 Zakt kafedrasi 71-244-00-42. All Rights Reserved


ОЛМАОТАДА "ГЛОБАЛЛАШУВ ДАВРИДА РАҚАМЛИ КУН ТАРТИБИ" ХАЛҚАРО ФОРУМИ ИШ БОШЛАДИ\nБугун Олмаотада "Глобаллашув даврида рақамли кун тартиби" мавзуидаги халқаро форум ўз ишини бошлади. Форум бош мавзуси замонавий тренд ва йўналишларни ҳисобга олган ҳолда, Мустақил давлатлар ҳамдўстлигига аъзо мамлакатлар ўртасидаги рақамли иқтисодиётни ривожлантириш юзасидан ҳамкорликни кучайтиришдан иборат, деб хабар бермоқда Ўзбекистон Республикаси Ахборот технологиялари ва коммуникацияларини ривожлантириш вазирлигининг Ахборот хизмати.\nФорумда МДҲ давлатларининг ҳукумат раҳбарлари ҳамда масъул идора ва ташкилотлар, шунингдек бизнес ва жамоатчилик вакиллари иштирок этмоқдалар. Форумга ахборот-коммуникация технологиялари соҳасининг рақамли технологиялар йўналишида етакчи ҳисобланган халқаро экспертлар таклиф қилинган.\nХалқаро анжуманда мамлакатимиз ҳукумати делегацияси ҳам иштирок этмоқда.\n«Глобаллашув даврида рақамли кун тартиби» халқаро форуми умумий йиғилишида Ўзбекистон Республикаси Бош вазири Абдулла Арипов сўзга чиқди.


Ван Ден Бергнинг заргарона голи ва...\n23.02.2021 12:59 0 2779\nБельгия чемпионатида «Беерсхот» ҳимоячиси Ян Ван Ден Берг 35 метрдан рақиб дарвозаси тўққизлигига киритган гол «Twitter»да миллион маротабадан кўп томоша қилинди.\n65-дақиқада урган чиройли голи билан Ван Дер Берг жамоасини ҳисобда олдинга олиб чиқди. Кейин эса «чувалчанг» услубида нишонлади.\n«Бу ўзимизнинг даврадаги ҳазилимиз. Баъзида залда машғулот пайти чувалчанг машқини қилиб турамиз. Том Питермат («Берсхот» яримҳимоячиси) буни ўйинда ҳам бажаришим кераклигини айтди. Аҳмоққа ўхшаб кўринаманми деб аввалига чўчидим. Бунақа голни нишонлашга арзийди, менимча. Энди навбат Томга», — деди Ван Дер Берг.\nБу ўйин 21 февраль куни ўтказилганди. Якунда «Беерсхот» 2:1 ҳисобида ғалаба қозонди. 82-дақиқада Рафаэль Хольцхаузер ўн бир метрликни голга айлантириб, ҳисобни мустаҳкамлаган бўлса, рақиб «Генк» футболчилари фақат қўшимча вақтга бориб битта гол ура олишди.\nфутбол Бельгия гол Ян Ван Ден Берг «Беерсхот»


RAHBARXON.uz | ИНСУЛЬТ КАСАЛЛИГИ ИНСУЛЬТ КАСАЛЛИГИ – RAHBARXON.uz\nБу касаллик асосан мияда тўсатдан қон айланишининг бузилиши, миянинг муайян бир жойига қон қуйилиши туфайли юзага келади. Унинг сабабларидан яна бири одамда қон қуюқлашиб, томирларининг торайиб қолиши, бир жойда ўтириб ишловчиларнинг ҳаракатсизлиги туфайли қоннинг қуюқлашишидан юзага келади. Кучли овқатлар еб юрган кишиларда буйракда, танада туз йиғилиши ҳам қоннинг қуюқлашишига сабаб бўлади. Бу эса юракда тиқилмалар ҳосил қилади. Бу тиқилмалар бошга таъсир этади. Буйракдан асабга беради. Қон қуюқлашишининг олдини олиш учун хамир ва қуюқ овқатлар истеъмолини камайтириш, овқатни ебоқ ухламаслик, спиртли ичимликларни меъёридан ортиқ ёки умуман ичмаслик, кўпроқ мева-сабзавотлар: сабзи, карам, ўрик, ошқовоқ ва полиз маҳсулотлари истеъмол қилиш керак. Булар қонни суюлтиришга хизмат қилади. Қони қуюқлашган кишилар ана шу эҳтиёт чораларини кўришмаса, инсультга чалинишлари мумкин.\nОғма саллагул илдизини яхшилаб майдаланади ва 10 г олиб, устига бир стакан қайноқ сув қуйилади. Икки соат дамлаб қўйилади. Кунига 3-5 маҳал бир ош қошиқдан ичилади.\nЭрмон шарбатини асал билан (1:10 нисбатда) аралаштириб истеъмол қилинади.\n100 г дан зира, қайин куртаги, мойчечак ва далачойдан олинади ва бир ош қошиғи устига бир стакан қайноқ сув қуйилади, кейин яна бир ярим стакан сув қуйиб қайнатилади. Эрталаб ва кечқурун бир стакандан бир чой қошиқ асал билан ичилади. Қайнатма ичилган пайтда овқат ейилмайди, сув ичилмайди. Қоришма тугагунча ичилади. Олти ой ва бир йилдан сўнг муолажани такрорлаш мумкин.\n30 г лавр баргидан олиб, устига бир стакан ўсимлик мойи қуйилади. Икки ой илиқ жойда сақлаб, вақти-вақти билан чайқатиб турилади. Сузиб олгач, қайнатиш даражасида қиздирилади. Ҳар куни фалаж жойларга суртилади.\nҲўл тотум баргидан бир чой қошиғи устига бир стакан қайноқ сув қуйиб, бир соат ўраб, дамлаб қўйилади. Сузиб олгач, кунига 3-4 маҳал бир ош қошиқдан ичилади.\nОлти қисм лавр барги толқонидан, бир қисмдан арча ёки қарағай игналаридан, 12 қисм сариёғдан олиб малҳам тайёрланади. Кунига икки маҳал фалаж жойларга суртилади.\nБир ош қошиқ мармарак ўтидан олиб, устига бир стакан қайноқ сув қуйилади ва бир соат дамлаб қўйилади. Сузиб олгач, кун давомида чой каби ичилади.\nНаъматакнинг илдизи ва мевасидан қайнатма тайёрлаб, кунора фалажда ванна қилинади. Сув ҳарорати 37-38 °С бўлиши керак. Даволаниш учун 20-30 марта шундай ванна олинади.\nИкки донадан апелсин ва лимон олиб, уруғлари гўштқиймалагичдан ўтказилади. Унга икки ош қошиқ асал қўшиб, шиша идишда бир кун уй ҳароратида сақланади, кейин совитгичга қўйилади. Кунига 2-3 маҳал бир ош қошиқдан чой билан истеъмол қилинади.\nҚончўпнинг майдаланган қуруқ ўтидан бир ош қошиғи устига бир стакан қайноқ сув қуйиб, 15 дақиқа дамлаб қўйилади. Сузиб олгач, кунига уч маҳал овқатдан ярим соат олдин икки ош қошиқдан 2-3 ҳафта давомида истеъмол қилинади.


Қулупнайни мавсумда қанча истеъмол қилган маъқул? » Ўзбекистон янгиликлари – Zamin.uz\n25 апрель 2017, 11:42\nЖиғилдон қайнаши ва зарадон касалликларида макажўхори попуги, уйқусизликда валериана, томоқ оғриғида бинафша гуллари дамламаси ичилади. Лекин тан олиш керакки, баъзан одам бундай таъми ёқимсиз халқ табобати дамламаларни ичгандан кўра, бир дона таблетка ютсам яхшироқ, деб ўйлаб қолади. Лекин табиат ҳам таъми ёқимли, ҳам фойдаси сероб неъматларга бой. Уларнинг энг хуштаъмларидан бири шубҳасиз қулупнайдир.\nҚулупнай таркибидаги темир моддаси узумникидан 40 баробар кўп. А ва С витаминлари эса, аскарбин лидерлари ҳисобланган мевалар — апельсин ва киви таркибидагидан ҳам зиёдроқ. Унинг таркибида фолий кислотаси кўплиги учун ҳомиладор аёллар кўпроқ истеъмол қилиши тавсия этилади. У она қорнидаги ҳомилани ташқи оламдаги салбий факторлардан ҳимоя қилади.\nҚулупнай темир танқислиги анемияси, қандли диабет, атеросклероз, буйрак оғриғи, нафас йўллари касалликлари, гипертония билан оғриганлар учун бебаҳо неъмат. Яқинда олимлар у тамаки тутунининг концероген таъсирини нейтраллаштиришини ҳам аниқлашди! Яъни, у тутуннинг зараририни бартараф этади.\nБошингиз оғриб турганда бир сиқим кўлупнай есангиз, дард дарҳол тўхташини сезганимсиз? Ахир унинг таркибида салицил кислотаси борда!\nХалқ табобатида эзилган қулупнай шарбатидан тери касалликларини даволашда фойдаланилади. Масалан экзема (чилла яра), темиратки ва ҳатто сепкилларни ҳам қулупнай шарбатини суртиш орқали кетказиш мумкин.\nУмуман, ҳар бир инсон соғлом юриш учун қулупнай мавсумида бу тотли мевадан ўртача 10 кг истеъмол қилиши шарт экан.\nФақат меваси эмас\nШифобахш хусусиятларга фақат қулупнай меваси эмас, унинг барглари ҳам эга. Қулупнай барглари таркибида буриштирувчи (қимизак таъмли) танин моддаси бор. Шунинг учун ундан тайёрланган қайнатма ёки дамламани диарея пайти, буйрак ва жигар хасталиклари, гастрит, ўт пуфаги яллиғланганда ичиш тавсия этилади. Ангина билан оғриган томоқ қулупнай барги қайнатмасида чайилса, оғриқлар қолади, шиш қайтади. Янги узилган ва устидан қайноқ сув қуйилган баргларни ярага босганда, унинг йирингини тортиб олади. Худди шу хусусиятга қулупнай илдизи ҳам эга.\n— Минг афсуски, бираваракайига ҳам қулупнайнинг ширин таъмидан баҳра олиш ва ҳам унинг шифобахш хусусиятларидан фойдаланишнинг иложи йўқ. Сабаби, шифобахш хусусиятларга унинг фақат янги узилган меваларигина эга бўлади. Бир марта музлаткичга қўйиб олиндими тамом, унда фақат таъм қолади холос, витаминлар миқдори камаяди.\nҲозир касалхоналарга диарея, ичакдаги қуртлар туфайли иши тушадиган беморлар мавсуми бошланди. Бунинг сабаби битта — мевани ювмасдан истеъмол қилиш. Айниқса, қулупнайни ювмай еганда унинг барча фойдали хусусиятлари шу заҳотиёқ зарарлига айланишини назарда тутинг.\nЭҳтиёт бўлинг! Бироз моғорлаёзган, қорайган қулупнайни ювиб истеъмол қилиш у ёқда турсин, компот ёки мураббога ҳам ишлатиш мумкин эмас. Улар соғлиқ учун хавфли.\n«Қулупнай терапия»си 1 ёшгача бўлган болалар, аллергик касалликларга мойиллиги бўлганлар ва ошқозон ичак йўллари хасталикларидан азият чекувчиларга қатъиян манн этилади.\nЯнгиликлар » Ҳаёт тарзи » Қулупнайни мавсумда қанча истеъмол қилган маъқул?\n15:30 Қулупнай: фойдаси, зарари, танлаш қоидалари\n11:03 Майизнинг 5 та фойдали хусусияти\n15:35 Творогнинг 12 фойдаси


Қирғизистонда сиёсатчилар «қуруқ очлик»ка ўтишди – mulkdor.com\nFebruary 20 2018, 11:02 ЖамиятИнсон ҳуқуқлариМинтақаХабарлар\nҚамоқда очлик эълон қилган сиёсатчилар сув ичишга ўтишди. Бу ҳақда Жазони ижро этиш Давлат хизмати вакили Элеонора Сабатарова маълум қилди.\n«Ҳар учаласининг аҳволи қониқарли, улар сув ича бошлади. Улар тиббиёт бўлими томонидан ёзилган препаратларни қабул қилишмоқда, шифокорлар назоратида туришибди. Икки нафари 1-сонли тергов изоляторига ўтказилди. Аввалроқ жарроҳлик амалиётини ўтказган Асанов соғлиғи туфайли 47-сонли колонияда қолдирилди», – деди Сабатарова.\nБектур Асанов 30 январдан бошлаб очлик эълон қилди, 31 январда унга Эрнест Қарибеков, 1 февралдан эса – Қубаничбек Қадиров қўшилди. Ҳукм қилинган сиёсатчилар ўзларига нисбатан судлар адолатсиз ҳукм чиқаргани боис МХДҚ раиси Абдил Сегизбаевнинг истеъфосини талаб қилишмоқда.\n7 февраль куни шаҳар суди биринчи инстанция қарорини ўзгартиришсиз қолдирди. Бишкекдаги Биринчи май туман суди ўтган йилнинг 17 апрель куни Эрнест Қарибековни 20 йил озодликдан маҳрум қилди, Қубаничбек Қадиров ва Бектур Асанов 12 йил қамоққа ҳукм қилинди. Ўз навбатида Дастан Саригулов шартли равишда 4 йилга озодликдан маҳрум қилинди.\nБектур Асанов ва Қубаничбек Қадиров ҚР Жиноят кодексининг 27, 295 («ҳокимиятни куч билан эгаллаб олишга уриниш ёки ҳокимиятни куч билан эгаллаш») моддалари бўйича жиноят содир этганликда айбдор деб топилди. Эрнест Қарибеков ҚР ЖКнинг 339 моддаси 2 қисми («ўта оғир жиноятни яшириш») ва 292 («давлатга хиёнат ») моддаси бўйича айбдор деб топилди.\n“банклар туфайли ягона ўғлимнинг ўқиш ...\n"Мен ёлғиз онаман. Уч ой олдин ўғлим Япония университетларидан бирига интернет орқали имтиҳон топшириб, ўқишга қабул қилинди. Ёлғиз ўзим ўғлимни катта қилганман. Ёлғиз ...\nЖамиятJune 20 2017, 02:06


Google оммабоп сервисининг «дафн этилиш» вақтини эълон қилди - Terabayt.Uz\nҚидирув гигантининг муваффақиятли чиқмаган, ўз умрини ўтаб бўлган ҳамда «туғилмасдан бўғилган» маҳсулотларини акс эттирувчи Killed By Google сайти мавжуд. Унга «дафн этилган» бир қатор сервислар, иловалар ва гаджетлар ҳақида бир қатор хабарлар эълон қилганмиз.\nЎҚИНГ: Google маҳсулотларининг ҳақиқий қабристони очилди – қабртошлари ҳам бор!\nGoogle шу йилнинг бошида ҳаваскор дастурчиларга мўлжалланган сервисининг «жанозасини ўқиган» эди. Май ойида эса у «Google Play Мусиқа» (Google Play Music) стриминг платформасини ёпишини, унинг ўрнига YouTube Music қолишини эълон қилди.\nКомпания энди Play Music сервисининг ёпилиш вақтларини ҳам расман маълум қилди. Унга кўра, уни биринчи бўлиб сентябрдаёқ Янги Зеландияда ҳамда Жанубий Африка мамлакатларида тўхтатишади.\nҚолган ҳудудлардаги эса Play Music’даги ўз фонотекаларини октябргача YouTube Music платформасига ўтказиб олишлари мумкин бўлади. Декабрда эса «Google Play Мусиқа» сервиси ўз фаолиятини буткул тўхтатади.\nШуниси ҳам борки, «жанозаси ўқилаётган» сервиснинг айрим функциялари юқорида кўрсатилган муддатлардан олдин ўчириб борилади. Масалан, август ойидаёқ қўшиқларни харид қилиш ва олдиндан буюртма бериш имконияти Play Music’дан олиб ташланяпти.\nЭслатиб ўтамиз, YouTube Music мусиқий иловаси 2015 йили ишга тушган. Ёпилаётган сервисдаги қўшиқларингиз, плейлистлар ва тавсияларингизни кўчириб ўтказиш учун, аввало, YouTube Music иловасини смартфонингизга юклаб олишингиз керак. Android-қурилмаларга уни ушбу, iOS-гаджетларга эса мана бу ҳаволалар орқали ўрнатиш мумкин. Кейин эса уни очиб, «Кўчириб ўтказиш» («Перенести») тугмачасини боссангиз етарли.\nЎҚИНГ: YouTube’нинг пулли функциясидан Telegram орқали бепул ва рекламасиз фойдаланса бўлар экан!\n#Google #YouTube #иловалар #веб-сервислар #стриминг хизмати #онлайн сервислар #YouTube Music


"Йиртқич" номи билан танилган ўзбек қизи Қозоғистонда жанг қилади\n23 январь, 2021, 12:17\nУ мезбонлар вакиласига қарши октагонга кўтарилади.\n27 январь куни Қозоғистоннинг Алмати шаҳрида “Underdog” промоушени томонидан ММА кечаси ўтказилади. Мазкур жанг кечасида ўзбекистонлик Ўғилой Насимова ҳам октагонга кўтарилади. 58 кг вазн тоифасида жанг қиладиган юртдошимиз мезбонлар вакиласи Гулмира Сабиржанова билан тўқнаш келади.\nБевосита жанг олиб бориш услубига мувофиқ “Хишник” (Йиртқич) дея ном олган Насимова профессионал фаолияти мобайнида 4 та жанг ўтказган. Натижа эса, 3 ғалаба ва бир мағлубиятдан иборат. Ҳамюртимизнинг айни кунда “Sherdog” даги 1-2 кўрсаткичи вакиламиз томонидан нотўғри эканлиги маълум қилинди.\nУнинг рақибаси эса ММАда дебют қилади. Мазкур жангда юртдошимизга омад ёр бўлишини тилаб қоламиз!\nЎзбек қизининг жанги нима учун қолдирилганди ёхуд унинг навбатдаги жанг санаси ва рақибаси маълум бўлди\n"Йиртқич" дея таъриф берилаётган ўзбек қизи Қозоғистонда жанг қилади\nЎзбекистонлик ММА жангчиси олти йиллик танаффусдан сўнг яна октагонга қайтмоқда


Тошкент шаҳрида ГАИ, ҳайдовчини юзига ҳужжатларни отиб кетиб қолди — ҳолат юзасидан маълумот берилди - 6 Ноября 2021 - www.SheJoT.CoM\nГлавная » 2021 » Ноябрь » 6 » Тошкент шаҳрида ГАИ, ҳайдовчини юзига ҳужжатларни отиб кетиб қолди — ҳолат юзасидан маълумот берилди\nТошкент шаҳрида ГАИ, ҳайдовчини юзига ҳужжатларни отиб кетиб қолди — ҳолат юзасидан маълумот берилди\nИжтимоий тармоқларда «Тошкент шаҳрида ГАИ, ҳайдовчини юзига ҳужжатларни отиб кетиб қолди» сарлавҳаси остида видео тарқалган эди. Ички ишлар вазирлиги Йўл ҳаракати хавфсизлиги Бош бошқармаси ҳолат юзасидан маълумот берди.\nХабарга кўра, 3 ноябрь куни соат 19:50 ларда Шайхонтоҳур тумани, «А.Навоий-Лабзак» кўчалари кесишган чорраҳада хизмат олиб бораётган ЙПХ ходими Б.Садиков томонидан «Matiz» русумли автомобиль ҳайдовчиси пиёдаларга йўл бермаганлиги боис тўҳтатилган. Ўзаро мулоқот вақтида ҳайдовчи эътирозлари борлигини айтган. Видеода ходим ҳужжатларни ҳайдовчининг қўлига бермай автомобиль салонига ташлаб, кетиб қолганлиги акс этган.\nМазкур ҳолат юзасидан Тошкент шаҳар ИИББ ЙҲХБ масъул ходимлари томонидан хизмат текшируви ўтказилмоқда.\nТекширув давомида видеода акс этган барча ҳолатларга ҳамда ЙПХ ходимининг хатти-ҳаракатига ҳуқуқий баҳо берилади.\nЮқоридаги ҳолат юзасидан, жорий йилнинг 4 ноябрь куни ҳайдовчининг қоидабузарлиги исботланиб, унга нисбатан маъмурий баённома расмийлаштирилган.


Венесуэлада 22 ноябрь, якшанба куни мамлакат шимоли-ғарбида юз берган 5,3 магнитудали зилзила натижасида бир киши ҳалок бўлди. Бу ҳақда Мерида штати губернатори Алексис Рамирес маълумотига таяниб, «ТАСС» хабар беради.\n51 ёшли Федерико Мендес ер силкиниши натижасида баландликдаги қоялардан тошларнинг қулаши оқибатида келиб чиққан автоҳалокатда қурбон бўлди. Автомобиль ҳайдовчиси бошқарувни йўқотиб, бошқа машинага урилди.\nАҚШ Геология хизматининг маълум қилишича, зилзила эпимаркази Лагунильяс шаҳридан икки километр шимоли-ғарбда, унинг ўчоғи эса 28 километр чуқурликда жойлашган.\nБиринчи зилзиладан сўнг, яна бир неча кучсизроқ ер силкиниши қайд этилди.\n12:05 Филиппинда 5,5 магнитудали зилзила рўй берди\n11:48 Атлантика океанида 7,4 магнитудали зилзила қайд этилди\n15:40 Перуда иккита кучли ерости силкиниши рўй берди


СИРДАРЁСАН, ВАТАН ИЧРА ВАТАНИМСАМ, ОЛАМ АРО ТЕНГИ ЙЎҚ БИР ЧАМАНИМСАН – Jurnalist\nСИРДАРЁСАН, ВАТАН ИЧРА ВАТАНИМСАМ, ОЛАМ АРО ТЕНГИ ЙЎҚ БИР ЧАМАНИМСАН\nR S2019-08-12T11:47:53+00:009 Avgust, 2019|Умумий янгиликлар|\nБиз йўлга тушдик. Вақт ҳам кўнглимиз билан қўл ушлашгандек. Бир соат оралиғида кўзлаган манзилимизга етдик ҳисоб! Чўл аллақачон Гулистонга айланган шаҳар! Ўтган йилларда вилоятнинг боғча мактабларида кўп бор учрашувлар ўтказганмиз. Ҳар қадами эмас, ҳар гўшаси таниш ва қадрдон! Бугун… бугун эса тамоман бошқа! Ҳар манзилга элтар йўлнинг овози эшитилади. Сиз йўлнинг овозини эшитганмисиз?! Тарихнинг ҳар бир воқеасига шоҳидлик унинг қатларига сингиб кетган. Кўтарилаётган ҳовурнинг, кўпчиб ётган дала йўлларининг тупроқли ифорларида сир-синоат яширинган… Унда ўтмиш билан келажакнинг туташ чизиқлари бирлашгандек…\nБугун Сирдарё вилоятини қайта кашф қилдим. Бу сўзлар куни кеча Ўзбекистон Журналистлари ижодий уюшмаси томонидан Сирдарёда ташкил этилган медиа-тур иштирокчилари томонидан янгради. Чиндан ҳам вилоятда муҳтарам Президентимиз таъкидлаганидек «Сирдарё намунаси, садоқат намунаси ташаббуси» аллақачон бошлаб юборилганига гувоҳ бўлдик.\nБугунги ўзгаришлар ҳеч муболағасиз мислсиз аҳамият касб этган. Улкан бунёдкорлик, яратувчанлик, ижодкорлик – вилоят аҳлининг қон-қонига сингиб улгурган.Уларнинг ҳар бири ҳақида сўз айтиш учун вақтнинг қўлидан тутиш кифоя.\nЙўлдамиз, Сирдарё туманидаги “Мега люкс” ва ”Фармсаноат”, “Пенг шенг” Ўзбекистон -Хитой қўшма корхоналарида саноатимиз учун ишлаб чиқарилаётган маҳсулотларни кўриб, кўзларимизга ишонмадик. Унинг ортида меҳнаткаш халқнинг қудрати намоён эди. Ўзбекистон – Хитой қўшма корхонасида 30 нафар кичкинтой учун яратилган шароит ҳар қанча мақтовга муносиб. Мактабгача таълим муассасасида машғулотлар ўзбек, рус, хитой ва инглиз тилларида олиб борилади.\nЙўлда давом этамиз. Сайхунобод туманидаги “Сайхун планет” ёшлар маркази ва Мирзаобод туманидаги беш ташаббус бўйича ташкил қилинган “IТ”(АЙТИ) марказларида бепул ташкил этилган машғулотларда ёшларнинг кўплиги ва фаоллиги кишини қувонтиради. Сайхунобод туманида барпо этилаётган китобхонлар хиёбони ҳақида туман хокими Ботиржон Мирзақулов завқланиб гапирар экан, бу хиёбон шундоққина хокимият билан қўшилиб кетишини, кундузи яшил майдон бўлса, кечқурун чироқлари ёниб турадиган хиёбон бўлишини, бу ерда кутубхона, китоблар дўкони қад ростлашини, умуман бу хиёбон ўғил-қизларнинг севимли масканига айланишига ишора қилди. Бугунги кунда туманда 40 та мактаб фаолият юритмоқда. Шу кунга қадар туманда 12 та мактабгача таълим муассасаси бўлиб, болажонларнинг 25 фоизи қамраб олинган эди. Ҳозирда эса туманда 21 та мактабгача таълим муассасаси фаолият юритмоқда, яъни 67 фоиз болажонлар жалб қилинган. Туман хокимининг айтишича, 2021 йилда 100 фоиз мактабгача ёшдаги болалар боғчага қамраб олиниши кўзда тутилган экан.\nАйниқса, фермер Гавхар опа таътил давомида ўқувчиларнинг бўш вақтларини мазмунли ўтказиш мақсадида беш ташаббусни ўз ичига олган Мумтоз мажмуасини ишга туширгани, қувонарлиси, ўқувчилар бу ерда ҳар бир йўналиш бўйича бепул сабоқ олаётганларини эшитиб жуда севиндик.\nЯратувчанликнинг яққол – бетакрор ифодаси – “Ховос сити” қад ростлаётган туманга ҳам етиб келдик. Бир бири билан бўйлашган қатор -қатор кўп қаватли иморатлар бу юрт учун кўрк. Ишлар қизғин. Қўллари меҳнатдан қабарган қурувчилар чеҳрасида ўз касбидан мамнунлик – шундай бунёдкорликка ҳисса қўшаётганларидан ифтихор туяди. Уларнинг чеҳрасидаги табассум бизнинг дилимизга кўчди. Яхшиликнинг қаноти ҳам, оёғи ҳам бор, деб шуни айтса керак-да…\nХовос туман хокими Райимжон Бобоев бизга Ховос тарихи ҳақида сўзлаб берди. Бундан ўттиз йиллар аввал Ўзбекистон Респубрликаси ФА Археология институтининг олимлари Ховос тепалигида археологик қазилмалар ўтказиб, унда қадимий қатламлар мавжудлигини аниқлади. Ўша пайтда экспедиция олдида ёдгорликларнинг қадимий жойини аниқлаш, унинг карвон йўллари, мозор ва қўрғонларини тадқиқ этиши каби ўта муҳим вазифалар турарди. Аммо у даврда бунга етарлича аҳамият берилмади. Мустақиллик шарофати билан Кўҳна Ховос шаҳри харобасида ўтказилаётган археологик тадқиқотларда унинг камида икки минг йиллик тарихга эгалиги вилоят ҳудудидаги энг қадимги шаҳар харобаси қолдиғи эканлиги исботланди. Ўзбекистон Фанлар академияси Археология институти ходимлари бу жараёнда мингдан ортиқ турли қадимий ашёлар топишга эришди. Эрамиздан аввалги Х-Х1 асрларга оид тангалар, махсус симоб идишчаси, ХП асрга оид Хумо қуши тасвири туширилган чироқ дастаси ва яна кўплаб нақшли идишлар, хурмача кўзалар, хумлар шулар жумласидандир. Демак, бундан 2500 йил илгари ҳам, ХХ асрда ҳам бу жойларда одамлар яшаган, деган хулоса бериш мумкин. Ховостепа 2018 йилда ЮНЕСКО рўйхатига киритилди.\nХовос туман Нуроний жамғармаси раиси Жумабой ота Суюновнинг айтишича, подшохнинг бетоб қизи табибга кетатуриб шу ерда бироз дам олибди. Бу ернинг хавоси қизнинг дардига шифо бўлибди ва табибга боришига хожат ҳам қолмаган экан. Демак, туман номи ховоси тоза, хавас қиладиган юрт деган сўзлардан келиб чиққан бўлса ажабмас.\nБугун чин маънода хавас қиладиган туман бўлаётганига гувоҳ бўлдик. Қизиғи, Ховосда охирги эллик йил мобайнида бирорта кўп қаватли уйлар қурилмади. Одамлар ўтган йиллар давомида эски, зах ва тор уйларда турмуш кечириб келишаётганди. Энди эса буткул бошқача. Ҳадемай, ховосликларга хавас қилишади, чунки улар обод ва барча қулайликлар яратилган замонавий шаҳарча эгасига айланадилар.\nАйлана йўл Гулистон шаҳрида қад тиклаётган “Ҳалима Худойбердиева” номидаги ижод мактаби қурилишига олиб келди. Яқиндагина устозни йўқотиб, озор топган кўнглимиз ёришиб кетди. Бу мактаб 150 нафар ўқувчига мўлжалланган. Энг замонавий усулда жиҳозланиши кўзланган бу даргоҳга 33 миллиард сўм ажратилган. Сараланган ўқувчиларни ушбу ўқув йили истеьдодлар мактабига етаклаб киришидан жуда мамнун бўлдик. Ва ўшанда биз ҳам қатнашишни ният қилиб қайтдик.\nПойтахт томон йўл олар эканмиз, ҳар қадамда Сирдарёнинг мардонавор меҳнаткашларини олқишладик. Айниқса, иқтидорли, изланувчан ўқувчиларнинг орзуларини тинглаб, ҳаёлимиздан бир фикр ўтди: Давлатимиз томонидан кўрсатилаётган бу ғамҳурликларга жавобан сирдарёлик ёшлар келгусида ўз она юртини шарафлайдиган, ота-онасини, устозларини, юртдошларини рози қиладиган ўғил-қизлар бўлиши шубҳасиз.\nМанба:«Тонг юлдузи» газетаси


Добавлено: 17.03.2017, 15:16\nАнча пайтдан бери камнамо бўлиб қолган хонанда Азиза Ниёзметова журналист Жасур Ҳамроев билан суҳбатда шахсий ҳаётига оид айрим маълумотларни сўзлаб берди. Хусусан, хонанда ҳаётда ҳар бир инсон ўз бахтини ўз қўллари билан яратиши ҳақида шундай дейди:\n—Ҳаётда ҳар кимнинг бахти ўз қўлида. Бахтни ҳар ким ўз қўли билан яратади. Ҳаётда қоқиласиз, йиқиласиз, йиқилиб турганингизда ердан тупроқ олиб, душманингизни кўзига сочсангиз, ўшанда сиз ҳаётда нон ея оласиз. Яшаш учун курашиш керак.\n“Ҳозирда мен бировнинг севимли келиниман. Набиралари бор. Чиройли турмуш ўртоғим бор. Мен жудаям бахтли аёлман”,—дейди Азиза Ниёзметова.\n“Душманларингизнинг сизга етказган энг катта зарари нимада?” деган саволга Азиза Ниёзметова қуйидагича жавоб беради:\n—Душманларимнинг менга етказган энг катта зарари бу уларнинг менинг ҳаётимни бузгани. Мен хоразмликлар бунақа бўлади, деб ҳеч кутмагандим. Турмуш ўртоғим устозимнинг қизи билан юриб кетади, деб ўйламагандим. Турмуш ўртоғимни хиёнати учун кечирмаганман. Бу воқега ўша ерни ўзидаёқ нуқта қўйганман.\nУни узи каердан экан барибир хоразмни нонини еган факат хоразмдамас бошка вилоятларда хам бор ундайлар беш бармок бир хилмас


«Қувасойцемент» ва «Оҳангаронцемент»да цемент ишлаб чиқариш тўхтатилди - Халқ сўзи\n«Қувасойцемент» ва «Оҳангаронцемент»да цемент ишлаб чиқариш тўхтатилди\n15:07 01 Декабрь 2020 Жамият\nСўнгги кунларда ҳаво ҳароратининг кескин пасайиши, аҳолининг газга бўлган эҳтиёжини оширган. Натижада цемент ишлаб чиқарувчиларга етказиб бериладиган газ босимининг пасайишига ўз таъсирини кўрсатди. Бунинг оқибатида эса, «Қувасойцемент» АЖ ва «Оҳангаронцемент» АЖ томонидан цемент ишлаб чиқарилиши тўхтатилган. Шу боисдан, иккала ишлаб чиқарувчининг цемент маҳсулоти ўтган ҳафтада фонд биржа рўйхатига олинмаган. Бу ҳақда Монополияга қарши курашиш қўмитаси хабар берди.\nМазкур вазиятдан келиб чиқиб айтиш мумкинки, бўлиб ўтган савдоларнинг ўртача кунлик ҳажми 30 минг тоннани ташкил этган бўлса, бу аввалги савдолар нисбатан 46 минг тоннани белгилаган бўлиб, бу фоиз кўрсаткичида 34 % камайганлигини кўрсатмоқда.\nАлбатта, савдо ҳажмининг ҳам пасайиши, унинг нархининг ошишига олиб келган. Яъни, айтайлик, ҳафта бошида 1 кг цемент 512 сўм бўлган бўлса, ҳафта охирида у 539,1 сўмгача (ёки 5% га) кўтарилган.\nМазкур ҳолат савдо иштирокчиларнинг камайишига ҳам ўз таъсирини аямади: яъни улар 1054 дан 817 нафарга камайган бўлса, харидорлар ҳам 556 нафардан 373 нафаргача камайганини кузатиш мумкин.


Коронавирус бўйича Мирзиёев ҳузурида ўтказилган йиғилиш натижалари: шаҳарларда автомобилда ҳаракатланишга ўрнатилган чекловларни бекор қилиш ва пенсияларни нақд шаклда бериш режалаштирилган Ўзбекистон янгиликлари\n14 May 2020, 15:11\nЎзбекистон, Тошкент – Batafsil.uz ЯА. 13 май куни Шавкат Мирзиёев томонидан карантин талабларини янада юмшатиш чораларига бағишланган видеселектор йиғилиши ўтказилди. Бу ҳақида мухбиримиз маълум қилмоқда.\nТадбирнинг асосий янгиликларини тақдим этмоқдамиз.\n“Дунё ҳамжамияти коронавирусга қарши вакцина ва даволайдиган дори воситаси ҳали топилмагани сабабли ушбу инфекция мавжуд бўлган шароитда яшаш ва ишлашга ўрганиш зарурлиги тўғрисида якуний хулосага келмоқда. Биз ҳам эпидемиологик вазият жиловини маҳкам ушлаган ҳолда, карантин талабларини юмшатишни бошлаганмиз ва буни босқичма-босқич давом эттирамиз”, -деб таъкидлади Президент.\nБаъзи жойларда берилган эркинликни нотўғри тушуниб, аҳоли, айниқса, ёшлар ҳеч қандай заруратсиз кўчаларни тўлдириб юргани кузатилмоқда. Бундай ҳолатлар ҳамда охирги кунларда инфекция юқтирганлар сони яна ошаётгани ҳаммамизни ҳушёр бўлишга чақирмоқда.\nУмуман, коронавирус хавфи йўқолганидан кейин ҳам халқимиз карантин пайтидаги айрим қоидаларни ўзининг одатий турмуш тарзига айлантириши керак. Жумладан, шахсий гигиенага қатъий амал қилиш, қўлни тез-тез совунлаб ювиш, дезинфекция қилиш, турли тўй-маросимларни жуда чекланган таркибда ўтказиш, юқумли касал бўлса ниқоб тақиш одатий қоидага айланиши лозим.\nБир нарсани яхши англаб олишимиз зарур: пандемия туфайли жорий этилган янги тизимнинг нақадар самарали ишлаши фақат ўзимизга боғлиқдир.\nПрезидент "яшил" ва "сариқ" ҳудудларда босқичма-босқич санитария-гигиена талабларига қатъий риоя қилган ҳолда хизматлар кўрсатишга рухсат бериш кераклигини таъкидлади.\nРеспублика комиссиясига эпидемиологик вазият ёмонлашганда вазирлик ва идоралар томонидан амалга ошириладиган бирламчи чоралар тартибини тасдиқлаш топширилди.\nТранспорт қатновини тиклаш\nОлис ҳудудларнинг пойтахтимиз билан транспорт алоқасини тиклаш жуда долзарб масала бўлиб қолмоқда. Шу боис Тошкент шаҳридан Нукус, Урганч, Термиз шаҳарларига авиақатновларни тиклаш, Самарқанд, Навоий, Бухоро, Қарши шаҳарларига “Афросиёб” тезюрар поезди ҳамда Фарғона водийсига поезд қатновини қайта йўлга қўйиш режалаштирилмоқда.\nШахсий автомобилларда ҳаракатланиш\nШу билан бирга, шаҳарлар ичида шахсий автомобиллар ҳаракати бўйича чекловларни бекор қилиш масаласи ўрганилмоқда. Транспорт, Ички ишлар ва Соғлиқни сақлаш вазирликларига тегишли таклифларни Республика комиссиясига киритиш вазифаси топширилди.\nПенсияларни яна нақд бериш\nМаълумки, инфекция юқиши хавфи туфайли тўловлар нақдсиз шаклга ўтказилган эди. Аҳолининг, айниқса пенсионерларнинг мурожаатларини инобатга олган ҳолда, иш ҳақи, пенсия ва нафақаларни карантин шартларига тўла риоя қилинган ҳолда нақд шаклда беришга қарор қилинди.


Қасам-челленж. Флешмобни каттақўрғонлик шифокорлар давом эттиришди\n20 ноябрь куни Каттақўрғон туман тиббиёт бирлашмасининг 150 нафар шифокори ва 150 нафар ҳамшираси туман мутасаддилари, кенг жамоатчилик олдида қасамёд қабул қилди. Бу ҳақда «Zarnews.uz» сайти хабар бермоқда.\nМаросимда туман ҳокимининг ёшлар масалалари бўйича ўринбосари Собир Мингбоев ҳам иштирок этган.\n«Туманимиздаги шифокор ва ҳамширалар инсон саломатлигини асрашга, бу йўлда бор билимларини аямасликка қасамёд қилишди. Бу уларнинг масъулиятини, фидойилигини оширишга хизмат қилади. Ўйлайманки, ҳар бир тиббиёт ходими ушбу қасамёдига содиқ қолади», - деган туман тиббиёт бирлашмаси бош шифокори Олим Хўжамбердиев.\nБундан аввалроқ сирдарёлик фермерлар ортидан сирдарёлик шифокорлар ҳам қасамёд қилишгани ҳақида хабар берилганди.\nМаълумот учун, тиббиётда шу вақтгача битта қасамёд мавжуд эди. Антик давр илм-фани дарғаларидан бири, юнонистонлик шифокор Гиппократ номи билан аталадиган қасамёд минг йиллардан бери бутун дунёда шифокорлар ўз касбига киришишдан олдин ичадиган қасам ҳисобланиб келган. Ҳозирда ҳам бу қасамёд ўз таъсир кучига эга бўлиб, мутахассис у ёки бу сабаб тиббий ёрдам кўрсатишдан бош тортса, беморлар унинг мажбуриятларини айнан шу онт орқали эслатишга уринадилар. Агар шифокор хатога йўл қўйса, мажбуриятларига масъулиятсизлик билан ёндашса, уни Гиппократ қасамёдига зид равишда иш тутганликда айблашади.\nКаттақўрғонда тақиқларга қарамай, фуқаролар газ қувурига тобора яқинлашиб қурилиш ишлари олиб боришган — «Зирабулоқ» МГҚБ